ଅଧା ରହିଗଲା ସଂଗ୍ରହାଳୟ ସ୍ୱପ୍ନ! INS ବିରାଟ ଉପରୁ ହଟିଲା ସୁପ୍ରିମକୋର୍ଟଙ୍କ ରହିତାଦେଶ, ଏବେ ଭଙ୍ଗା ହେବ ଜାହାଜ - Prameya News7\nଅଧା ରହିଗଲା ସଂଗ୍ରହାଳୟ ସ୍ୱପ୍ନ! INS ବିରାଟ ଉପରୁ ହଟିଲା ସୁପ୍ରିମକୋର୍ଟଙ୍କ ରହିତାଦେଶ, ଏବେ ଭଙ୍ଗା ହେବ ଜାହାଜ\nନୂଆଦିଲ୍ଲୀ ୧୨।୪ଃ ଭାରତୀୟ ନୌସେନା ଯୁଦ୍ଧ ଜାହାଜ ଆଇଏନଏସ ବିରାଟକୁ ଭାଙ୍ଗିବାରେ ଥିବା ପ୍ରତିବନ୍ଧକ ଦୂର ହୋଇଯାଇଛି। ସୁପ୍ରିମକୋର୍ଟ ଜାରି କରିଥିବା ରହିତାଦେଶ ସୋମବାର ହଟାଇ ଦେଇଛନ୍ତି। ଏଣୁ ଜାହାଜ ଏବେ ଭଙ୍ଗା ହେବା ନିଶ୍ଚିତ ହୋଇଯାଇଛି। ଏହି ଜାହାଜକୁ ସାମୁଦ୍ରିକ ସଂଗ୍ରହାଳୟ କରିବା ଲାଗି ଏକ କମ୍ପାନୀ ଗତ ଫେବୃଆରୀ ୧୦ ତାରିଖରେ ସୁପ୍ରିମକୋର୍ଟଙ୍କୁ ନିବେଦନ କରିଥିଲେ। ଆବେଦନ ଅନୁସାରେ କୋର୍ଟ ଜାହାଜ ଭଙ୍ଗା ଉପରେ ରହିତାଦେଶ ଜାରି କରିଥିଲେ।\nକମ୍ପାନୀ ଜାହାଜକୁ କ୍ରୟ କରି ଏହାକୁ ସଂରକ୍ଷିତ କରିବାକୁ ଚାହୁଁଥିଲା। ଯାହା ଦ୍ୱାରା ଆଗାମୀ ସମୟରେ ଲୋକେ ଗତ ଦିନର ନୌସେନା ସମ୍ପର୍କରେ ଅଭିଜ୍ଞତା ହାସଲ କରିପାରିଥାନ୍ତେ। ତେବେ ମୁଖ୍ୟ ବିଚାରପତି ଜଷ୍ଟିସ୍ ଏସ.ଏ.ବୋବଡେ ସୋମବାର ମାମଲାର ଶୁଣାଣି କରି ଆବେଦନକାରୀ ପଦକ୍ଷେପ ନେବାରେ ବିଳମ୍ବ କରିଦେଇଥିବା କହିଛନ୍ତି। ଆବେଦନ ଶୁଣାଣିର ପ୍ରଥମ ଦିନରେ ସୁପ୍ରିମକୋର୍ଟ ଜାହାଜ ଭଙ୍ଗା ଉପରେ ତୁରନ୍ତ ରହିତାଦେଶ ଜାରି କରିଥିଲେ। ହେଲେ ସେତେବେଳକୁ ଜାହାଜର ୪୦ ପ୍ରତିଶତ ଭାଙ୍ଗିସାରିଥିଲା।\nଆବେଦନକାରୀଙ୍କୁ ଏଥିଲାଗି ବମ୍ବେ ହାଇକୋର୍ଟ କେନ୍ଦ୍ର ପ୍ରତିରକ୍ଷା ମନ୍ତ୍ରାଳୟଙ୍କୁ ଆବେଦନ କରିବାକୁ ପରାମର୍ଶ ଦେଇଥିଲେ। ତେବେ ମନ୍ତ୍ରାଳୟ ଆବେଦନକାରୀଙ୍କ ଜ୍ଞାପନକୁ ଗ୍ରହଣ କରିନଥିଲେ। ଏ ନେଇ ନିଷ୍ପତ୍ତି ହୋଇସାରିଛି ଓ ଏଥିରେ ଦଖଲ ଦେବା ଉଚିତ ହେବ ନାହିଁ ବୋଲି ଆବେଦନକାରୀଙ୍କୁ ମନ୍ତ୍ରାଳୟ କହିଥିଲେ। ତେବେ ଆବେଦନକାରୀଙ୍କ କଥାରେ ସୁପ୍ରିମକୋର୍ଟ ରାଜି ବୋଲି କହିଛନ୍ତି। ହେଲେ ୪୦ ପ୍ରତିଶତ ଭାଙ୍ଗିସାରିଥିବା ଏକ ଜାହାଜକୁ କିପରି କାହାକୁ ବିକାଯାଇପାରିବ ବୋଲି ପ୍ରଶ୍ନ କରିଛନ୍ତି। ଏଣୁ ଜାହାଜ ଭଙ୍ଗା ପ୍ରକ୍ରିୟାକୁ କୋର୍ଟ ଅନୁମତି ଦେଇଛନ୍ତି।\nଉଲ୍ଲେଖ ଯୋଗ୍ୟ ଯେ ଏନଭିଟେକ୍ ମେରିନ୍ କନସଲଟେଣ୍ଟସ୍ ଲମିଟେଡ୍ ନାମକ ସଂସ୍ଥା ଉନବିଂଶ ଶତାବ୍ଦୀର ଏହି ଯୁଦ୍ଧ ଜାହାଜକୁ ସଂଗ୍ରହାଳୟରେ ରୂପାନ୍ତରିତ କରିବା ଲାଗି କିଣିବାକୁ ଚାହୁଁଥିଲେ। ହେଲେ ତା ପୂର୍ବରୁ ଭାରତ ସରକାରଙ୍କ ପ୍ରତିରକ୍ଷା ମନ୍ତ୍ରାଳୟ ଏହାକୁ ସ୍କ୍ରାପ୍ କରିବା ଲାଗି ନିଲାମ କରିସାରିଥିଲେ।\nଏନସିବିକୁ ଆକ୍ଷେପ କଲେ ଉଦ୍ଧବ : 'ମୁମ୍ବାଇ ପୋଲିସ ହିରୋଇନଙ୍କୁ ଧରୁନି, ହେରୋଇନ୍ ଜବତ କରୁଛି, ସେଥିପାଇଁ ପବ୍ଲିସିଟି ମିଳୁନି'\nହାତୀ ଉପରେ ନୃଶଂସ ମଣିଷର ପ୍ରଭାବ : ଦାନ୍ତ ପାଇଁ ହାତୀ ଶିକାର ବଦଳାଇଦେଲା ଜିନ୍, ମୋଜାମ୍ବିକରେ ଜନ୍ମ ନେଇଛନ୍ତି ଦନ୍ତହୀନ ହାତୀ\nମହାମୁକାବିଲା ପାଇଁ ପ୍ରସ୍ତୁତ ପାକିସ୍ତାନର ଚାଚା, ଟ୍ୱିଟ୍ କରି କହିଲେ ଧୋନି ମୁଁ ତୁମକୁ ଭଲ ପାଏ...\nଘୁମୁସର ଜିଲ୍ଲା ଗଠନ ପାଇଁ ପୁଣି ଉଠିଲା ସ୍ୱର, ଦାବି ରଖିଲେ ବିଭିନ୍ନ ସଂଗଠନ\nମହୁମାଛି ଆକ୍ରମଣରେ ୨ ବୃଦ୍ଧା ଗୁରୁତର, ମେଡିକାଲରେ ଭର୍ତ୍ତି\nମମିତା ମେହେର ହତ୍ୟା ଘଟଣା : ମହାଲିଙ୍ଗ୍ ଷ୍ଟାଡିୟମ୍ରେ ଅନୁଧ୍ୟାନ କଲେ ମହିଳା କମିଶନ ଅଧ୍ୟକ୍ଷା\nଗାଁକୁ ନାହିଁ ରାସ୍ତା, ୫ଶହ ମିଟର ପାଇଁ ଯିବାକୁ ପଡୁଛି ୫କିମି\nଦେଶ- ବିଦେଶ (33,161)
